section_heading: Povijest
paragraph_text: Naseljena još u prapovijesti. Iliri su u njenom podnožju njoj podigli gradinu koja je bila najvažnije prapovijesno naselje u solinskom bazenu. Izgubljena je za arheološka istraživanja zbog izgradnje prometne infrastrukture. Gradina je komunicirala srednjojadranskim pomorskim putem, od Kaštelanskoga zaljeva preko Visa. Niz željeznodobnih s pristaništima u tom nizu su Sutikva, odnosno ušće Jadra, ili Sv. Nofar (Veli Bijać) u Kaštelima, Splitska vrata koja je kontrolirala gradina Rat iznad Bobovišća, gradina Hvar na mjestu današnjeg grada Hvara, Gradac na Visu i možda jedna do sad neutvrđena željeznodobna gradina na položaju današnje luke Sv. Jurja ili viške uvale. U stara vremena ovuda je prolazio stari put Stagnje (viae veteres) kojim se dolazilo u selo. Groblje tog sela pronađeno je 1934. na Glavičinama. S obzirom na to da je groblje iz 10. stoljeća, ti su stari putovi vjerojatno iz istog doba kao to groblje.Lovre Katić: Selo Kučine i trinaest isprava o Sutikvi Starohrvatska prosvjeta, g. III br. 4, 1955. U srednjem je vijeku Sutikva bila na granici između kučinskoga i kliškog polja. Lokalitet Posrać, starorimski Post stratam ("iza pločanika") je podno Sutikve na kučinskoj strani. Sutikva s okolnim poljem pripadala je Kučinama; Mravince su nastale dosta poslije. Ovdje su i Klišani imali svoje posjede. Često su i presezali i preko svojih granica, što je rezultiralo čestim parnicama i tužakanjima koja su išla sve do samog kralja Ljudevita I, Na vrhu Sutikve podignut je križ. Podno Sutikve napravljeno je solinsko Novo groblje.